138. löggjafarþing 2009–2010.

Þskj. 198 — 67. mál.

Svar

samgöngu- og sveitarstjórnarráðherra við fyrirspurn Guðrúnar Erlingsdóttur um fram
kvæmdir við Landeyjahöfn (Bakkafjöruhöfn).

1.	Hyggst ráðherra tryggja nægt fé til að ljúka framkvæmdum við Landeyjahöfn (Bakka
fjöruhöfn) þannig að siglingar Herjólfs geti hafist þaðan í júlí 2010?

Áætlanir gera ráð fyrir að Landeyjahöfn kosti um 3,5 milljarða kr. Fjárveiting til og með árinu 2009 er 1.935 millj. kr. og hefur hún verið tryggð að fullu.

Í fjárlagafrumvarpi 2010 eru verkinu tryggðar 770 millj. kr. Ætlunin er að bjóða út nú á næstunni þrjá verkþætti, þ.e. smíði þjónustuhúss, smíði ekjubrúar og dýpkun hafnar og inn
siglingar, þegar þau tilboð liggja fyrir verður ljóst hversu mikið fé vantar til að klára það sem þarf til þess að siglingar geti hafist í júlí á næsta ári og verður það þá verkefni samgönguyfir
valda að tryggja fé til að þessi áform gangi eftir.

2.	Hvaða hugmyndir eru uppi um almenningssamgöngur á landi til Reykjavíkur frá Land
eyjahöfn?

Almenningssamgöngur munu verða þarna á milli en ekki er lokið útfærslu á þeim, t.d. hvað varðar ferðafjölda.